|  |  |
| --- | --- |
|  | Agentlikning2023-yil 31-iyuldagi196-19-son buyrugʻiga1-ilova |

**Oʻzbekiston Respublikasi Iqtisodiyot va moliya vazirligi huzuridagi Kadastr agentligida manfaatlar toʻqnashuvining oldini olish boʻyicha**

**NIZOM**

**1-bob. Umumiy qoidalar**

**1.** Mazkur Nizom Agentlik markaziy apparati va uning hududiy boshqarmalari hamda Agentlik tashkiliy tuzilmasiga kiruvchi boshqa korxona va tashkilotlarida (keyingi oʻrinlarda – Agentlik tizimi) manfaatlar toʻqnashuvini aniqlash, bartaraf etish va uning oldini olishga qaratilgan tadbirlarni belgilaydi va tartibga soladi.

**2.** Ushbu Nizom qoidalari Agentlik tizimida egallab turgan lavozimi
va xizmat vakolatlaridan qatʼi nazar shaxsiy tarkibning barcha xodimlariga qoʻllaniladi.

**3.** Nizomda quyidagi asosiy tushunchalar qoʻllaniladi:

**aloqador shaxslar** – xodim bilan tijorat tashkilotlarining ustav kapitalida ishtirok etadigan shaxslar, aksiyalari Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi bundan mustasno;

**manfaatlar toʻqnashuvi** – shaxsiy (bevosita yoki bilvosita) manfaatdorlik Agentlik tizimi xodimining mansab yoki xizmat majburiyatlarini lozim darajada bajarishiga taʼsir koʻrsatayotgan yoxud taʼsir koʻrsatishi mumkin boʻlgan hamda shaxsiy manfaatdorlik bilan fuqarolarning, jamiyatning yoki davlatning huquqlari va qonuniy manfaatlari oʻrtasida qarama-qarshilik yuzaga kelayotgan, shuningdek, yuzaga kelishi mumkin boʻlgan vaziyat;

**manfaatlar toʻqnashuvini oshkor qilish** – xodimlar tomonidan potensial yoki real manfaatlar toʻqnashuvi toʻgʻrisida eʼlon qilish tartib-taomili;

**manfaatlar toʻqnashuvini tartibga solish** – Agentlik tizimi xodimlarining xizmat majburiyatlarini lozim darajada bajarmasligi holati va (yoki) manfaatlar toʻqnashuvi yuzaga kelganda ularning manfaatlari (shu jumladan, shaxsiy, ijtimoiy, mulkiy, moliyaviy va boshqa manfaatlar) fuqarolarning, jamiyatning yoki davlatning huquqlari va qonuniy manfaatlaridan ustun kelishi xavfini kamaytirish yoki bartaraf etish;

**kronizm** – doʻstlar yoki ishonchli shaxslarga noqonuniy imtiyozlar taqdim etish maqsadida hokimiyat (lavozim) mavqeyidan va obroʻsidan foydalanish;

**mahalliychilik** – shaxsni uning nasliy kelib chiqishi (qarindoshni hamma bilishi/mashhurligi va uning jamoatchilik tomonidan keng eʼtirof etilganligi) hamda yaqin qarindoshlarining egallab turgan xizmat mavqeyi sababli, uning lavozimga qoʻyiladigan malaka talablariga mos kelish-kelmasligini hisobga olmagan holda ishga qabul qilish, rotatsiya qilish va lavozimga tayinlash;

**nepotizm**(***tanish-bilishchilik, qarindosh-urugʻchilik, favoritizmning qarindoshlik rishtalariga asoslangan koʻrinishi***) – oʻzining yaqin qarindoshlari yoki doʻstlariga noqonuniy imtiyozlar berish maqsadida hokimiyatdan foydalanish va (yoki) taʼsir oʻtkazish, shuningdek, yaqin qarindoshlari va (yoki) doʻstlariga asossiz mukofotlar hisoblash, yaqin qarindoshlari va doʻstlarini ishga qabul qilish va lavozimlarga tayinlashda boshqalarga nisbatan ustunlik berish;

**potensial manfaatlar toʻqnashuvi** – muayyan vaziyatlar yuzaga kelganda xodim hamda uning yaqin qarindoshlarining shaxsiy, shu jumladan, ijtimoiy, mulkiy, moliyaviy, siyosiy va boshqa manfaatlari Agentlik va uning tizimiga kiruvchi tashkilotlar manfaatlariga qarama-qarshi boʻlishi va xodimlar tomonidan xizmat majburiyatlari bajarilishiga taʼsir qilishi mumkin boʻlgan vaziyat;

**urugʻ-aymoqchilik** – ajdod-avlodlari bir boʻlgan, bir sulolaga mansublik asosida uchinchi shaxslarga nisbatan subyektiv, imtiyozli va noxolis munosabat shaklidagi shaxsiy manfaatini namoyon etishi;

**favoritizm** – boshqa shaxs va (yoki) shaxslar guruhi manfaatlariga qaraganda bitta shaxs yoki shaxslar guruhi manfaatlariga ustuvor ahamiyat qaratishi, kadrlarni tanlash va joylashtirish, lavozimini koʻtarish, mukofot puli berish va davlat mukofotlariga tavsiya etish, taʼtil berish yoki sihatgohlar hamda xorijiy safarlarga yuborish, murojaatlar, shuningdek, ish va navbatchilik jadvallarini koʻrib chiqishda ketma-ketlikni yoʻlga qoʻyish bilan bogʻliq vaziyatlarda tartiblarga rioya qilmaslik;

**xodimning shaxsiy manfaatdorligi** – xodimning oʻz xizmat vazifalarini bajarish doirasida yaqin qarindoshi yoki oʻziga aloqador boʻlgan shaxslar tomonidan xodimning mansab yoki xizmat majburiyatlarini lozim darajada bajarishiga taʼsir qilishi mumkin boʻlgan pul mablagʻlari, moddiy yoki nomoddiy qiymatliklar, boshqa mol-mulk, boylik va imtiyozlar koʻrinishida shaxsiy naf olish imkoniyati *(ijtimoiy, mulkiy, moliyaviy, siyosiy va boshqa manfaatlari)*;

**haqiqiy (real) manfaatlar toʻqnashuvi** – xodim hamda uning yaqin qarindoshlarining shaxsiy, shu jumladan, ijtimoiy, mulkiy, moliyaviy, siyosiy va boshqa manfaatlari Agentlik va uning tizimiga kiruvchi tashkilotlar manfaatlariga bevosita yoki bilvosita qarama-qarshi boʻlgan vaziyat;

**shafelik** – xodimga oʻz lavozimidan yuqoriroq boʻlgan boshqa xodim tomonidan qulay mehnat sharoitlari yaratib berilishi shaklidagi himoya, uni yoqlab yoni olinishi;

**yaqin qarindoshlar** – qarindosh yoki quda tomondan qarindosh boʻlgan shaxslar, yaʼni ota-ona, tugʻishgan va oʻgay aka-uka hamda opa-singillar,
er-xotin, farzand, shu jumladan, farzandlikka olinganlar, bobo, buvi, nevaralar, shuningdek, er-xotinning ota-onasi, tugʻishgan va oʻgay aka-uka hamda
opa-singillari.

**4.** Agentlik va uning tizimiga kiruvchi tashkilotlar manfaatlar toʻqnashuvining oldini olish sohasidagi **asosiy prinsiplar** quyidagilardan iborat:

fuqarolarning huquqlari, erkinliklari va qonuniy manfaatlarining ustuvorligi;

qonuniylik;

xodimlar oʻz xizmat vazifalarini bajarishda davlat manfaatlarini shaxsiy manfaatdorligidan ustun qoʻyishi;

xodimlar tomonidan ochiqlik, vijdonlilik va xolislik asosida qarorlar qabul qilinishi;

korrupsiyaga nisbatan murosasizlik.

**2-bob. Manfaatlar toʻqnashuvining oldini olishda
xodimlarning huquq va majburiyatlari**

**5.** Xodimlar quyidagi **huquqlarga ega**:

rahbar yoki masʼul xodim tomonidan manfaatlar toʻqnashuvini aniqlash vaji bilan soʻralayotgan yoki talab qilinayotgan, manfaatlar toʻqnashuvini aniqlashda zarur boʻlmagan, oʻziga yoki yaqin qarindoshlariga taalluqli shaxsiy maʼlumotlarni bermaslik;

manfaatlar toʻqnashuvini aniqlashda davlat siri (tijorat siri, soliq siri, foydalanilishi cheklangan boshqa hujjatlar)ga oid maʼlumotlarni taqdim qilmaslik;

manfaatlar toʻqnashuvi toʻgʻrisidagi deklaratsiyada taqdim qilinishi lozim boʻlgan maʼlumotlardan tashqari boshqa maʼlumotlarni ham koʻrsatish;

mavjud yoki taxmin qilinayotgan manfaatlar toʻqnashuvini tartibga solish maqsadida Korrupsiyaga qarshi kurashish tuzilmasidan maslahat olish;

real yoki potensial manfaatlar toʻqnashuvini tartibga solish boʻyicha koʻrilgan choralar ustidan vakolatli organga va/yoki sudga shikoyat qilish.

**6.** Xodimlar quyidagi **majburiyatlarga ega**:

oʻz mansab va xizmat mavqeyidan faqat Agentlik va uning tizimiga kiruvchi tashkilotlar manfaatlari yoʻlida foydalanish;

potensial yoki real manfaatlar toʻqnashuvi haqidagi maʼlumotlarni oʻz vaqtida va toʻliq oshkor qilish;

real manfaatlar toʻqnashuvida oʻzining ish yurituvidagi hujjatlar boʻyicha qaror qabul qilmasdan bevosita rahbari hamda Korrupsiyaga qarshi kurashish tuzilmasiga xabar berish;

oʻziga maʼlum boʻlgan boshqa xodimlardagi manfaatlar toʻqnashuvi toʻgʻrisida xabar berish;

real va potensial manfaatlar toʻqnashuvini tartibga solish maqsadida Korrupsiyaga qarshi kurashish tuzilmasi soʻroviga asosan maʼlumotlarni taqdim qilish;

nepotizm (qarindoshlik), shafelik, favoritizm, kronizm, mahalliychilik va urugʻ-aymoqchilikning namoyon boʻlishiga qatʼiy chek qoʻyish;

oʻzining yaqin qarindoshlari va aloqador shaxslar toʻgʻrisidagi maʼlumotlarning toʻliq roʻyxatini halol, toʻliq va vijdonan oshkor qilish;

lavozim vakolatlariga muvofiq manfaatlar toʻqnashuvini tartibga solish boʻyicha maqbul choralarni koʻrish.

Xodimlar ushbu Nizomda belgilangan huquq va majburiyatlardan tashqari qonunchilik hujjatlariga muvofiq boshqa huquqlarga ham ega boʻlishi mumkin.

**3-bob. Manfaatlar toʻqnashuvining oldini olishda
xodimlarning faoliyatidagi cheklovlar**

**7.**Xodimlarga quyidagilar **taqiqlanadi**:

oʻz xizmat mavqeyini suiisteʼmol qilgan holda fuqarolar va davlatning qonuniy manfaatlariga zarar yetkazish orqali shaxsiy manfaat koʻrish;

manfaatlar toʻqnashuvini maʼlum qilishda bila turib yolgʻon yoki notoʻgʻri maʼlumotlarni taqdim qilish yoxud bunday maʼlumotlarni yashirish;

bir tuzilmada bo‘ysunuvidagi yaqin qarindoshi bilan ishlash;

boshqa tashkilotda oʻrindoshlik asosida ishlash, tadbirkorlik faoliyati bilan shugʻullanish *(ilmiy-tadqiqot ishlari bilan shugʻullanish, oʻquv muassasalarida tahsil berish holatlari bundan mustasno)*;

fuqarolarga xizmat koʻrsatuvchi subyektlarga oʻzi yoki yaqin qarindoshi taʼsischilik va (yoki) rahbarlik qilishi;

oʻzining, yaqin qarindoshlariga taalluqli ishlarni koʻrib chiqishda vakil sifatida ishtirok etish;

Agentlik va uning tizimiga kiruvchi tashkilotlar mulkini sotish yoki sotib olishda, shuningdek, ijaraga berish yoki ijaraga olishda ishtirok etishi yoxud ushbu savdolarda yaqin qarindoshi ishtirok etishi;

davlat xaridlari, davlat-xususiy sheriklik asosida tashkil etiladigan xoʻjalik yurituvchi subyektlarni tanlash boʻyicha oʻtkaziladigan tanlov(tender)larda oʻzining ishtiroki;

xodimni manfaatlar toʻqnashuviga olib keluvchi nazorat tadbirlari, oʻrganish va xizmat tekshiruvlariga jalb qilish.

**8.** Agentlik tizimi xodimlarining oʻz mansab (xizmat) vazifalari xususiyatlarini inobatga olgan holda, unga nisbatan qonunchilik hujjatlarida belgilangan boshqa cheklovlar ham qoʻllanilishi mumkin.

**4-bob. Korrupsiyaga qarshi kurashish tuzilmasining manfaatlar toʻqnashuvini tartibga solish sohasidagi vakolatlari**

**9.** Agentlikning Korrupsiyaga qarshi kurashish bo‘limi manfaatlar toʻqnashuvini tartibga solishda quyidagi vakolatlarga ega:

xodimlar tomonidan maʼlum qilingan manfaatlar toʻqnashuvi toʻgʻrisidagi maʼlumotlarni umumlashtiradi;

real va potensial manfaatlar toʻqnashuvi toʻgʻrisidagi deklaratsiyalarni tekshiradi va natijalari boʻyicha Agentlik rahbariyatiga taklif kiritadi;

manfaatlar toʻqnashuvining oldini olishda xodimlar oʻz majburiyatlarini bajarmagan yoki cheklovlarni buzgan taqdirda belgilangan tartibda xizmat tekshiruvi oʻtkazadi, lozim hollarda tekshirish materiallarini huquqni muhofaza qiluvchi organlarga yuboradi;

xodimlar orasida qonunchilik hujjatlariga muvofiq manfaatlar toʻqnashuvining oldini olish boʻyicha tushuntirish ishlarini olib boradi;

manfaatlar toʻqnashuviga yoʻl qoʻygan holda qabul qilingan qarorlar
va tuzilgan bitimlar Agentlik va uning tizimiga kiruvchi tashkilotlar yoki fuqarolarga moddiy zarar yetkazilishiga olib kelgan boʻlsa, qonunchilikda belgilangan tartibda ushbu qarorlar va bitimlarni haqiqiy emas deb topish boʻyicha Yuridik bo‘lim bilan birgalikda sudga daʼvo arizalari kiritadi;

xodimning shaxsiy manfaatlari bilan bogʻliq boʻlgan maʼlumotlarga cheklovlar oʻrnatish choralarini koʻradi;

xodimning shaxsiy manfaatlari uning lavozim majburiyatlariga zid boʻlsa, uni manfaatlar toʻqnashuvi taʼsir etmaydigan boshqa lavozimga oʻtkazish choralarini koʻradi;

manfaatlar toʻqnashuviga olib keluvchi tekshirish va oʻrganishlardan chetlatish choralarini koʻradi;

xodimning shaxsiy manfaatlari Agentlik va uning tizimiga kiruvchi tashkilotlari faoliyatiga yoki manfaatlariga zid boʻlsa hamda uni boshqarishning boshqa choralarini qoʻllash imkoni boʻlmasa, xodim bilan tuzilgan mehnat shartnomasini bekor qilish choralarini koʻradi;

qonunchilikka muvofiq boshqa vakolatlarni amalga oshiradi.

**5-bob. Manfaatlar toʻqnashuvi toʻgʻrisida xabar berish**

**10.**Xodimlar real va potensial manfaatlar toʻqnashuvi toʻgʻrisida quyidagi vaziyatlarda oʻziga maʼlum boʻlgan paytdan boshlab (ikki ish kuni ichida) bevosita tuzilma rahbarini xabardor qilgan holda Korrupsiyaga qarshi kurashish bo‘limiga yoki korrupsiyaga qarshi kurashish bo‘yicha mas’ul xodimga 1-ilovaga muvofiq shaklda xabarnomani toʻldirib taqdim qilishi shart:

bevosita boʻysunuviga yaqin qarindoshlari yoki oʻziga aloqador shaxslar ishga qabul qilinishida;

oʻzining, yaqin qarindoshlarining yoki oʻziga aloqador shaxslarning shaxsiy manfaatiga taalluqli ishlarda qaror qabul qilishda ishtirok etayotganda;

tekshirish, oʻrganish oʻtkazilayotgan obyekt yoki Agentlik tizimida yaqin qarindoshi yoki oʻziga aloqador shaxslar ishlayotganligi toʻgʻrisida oʻziga maʼlum boʻlganida;

davlat xaridlari, davlat-xususiy sherikchilik asosida tashkil etilayotgan subyektlarni tanlash boʻyicha oʻtkaziladigan tanlovlarda yaqin qarindoshlari yoki oʻziga aloqador shaxslar ishtirok etayotganida;

shuningdek, kontragentlarning rahbari yoki taʼsischisi yaqin qarindoshlari, oʻziga aloqador shaxslar boʻlganida.

**11.** Korrupsiyaga qarshi kurashish bo‘limi yoki korrupsiyaga qarshi kurashish bo‘yicha mas’ul xodim maʼlumotning haqqoniyligini 15 ish kunida, qoʻshimcha oʻrganish va tekshirish, qoʻshimcha hujjatlarni soʻrab olish talab etilganda esa bir oygacha boʻlgan muddatda oʻrganib chiqadi va belgilangan vakolat doirasida manfaatlar toʻqnashuvining oldini olish choralarini koʻradi.

**6-bob. Manfaatlar toʻqnashuvini deklaratsiya qilishning
umumiy qoidalari**

**12.** Xodimlar, shuningdek, ishga qabul qilinayotgan nomzodlar 2-ilovaga, boshqa lavozimga oʻtkazilayotgan xodimlar 3-ilovaga muvofiq shaklda real
va potensial manfaatlar toʻqnashuvlari toʻgʻrisida deklaratsiya (ariza) toʻldirishi va taqdim etishi shart.

**13.** Real va potensial manfaatlar toʻqnashuvlari toʻgʻrisida belgilangan shakldagi deklaratsiya xodimlar tomonidan Inson resurslarini rivojlantirish va boshqarish tuzilmasiga har yili 15-fevraldan kechiktirmasdan, oʻzgarishlarni hisobga olgan holda taqdim etilishi shart.

**14.** Inson resurslarini rivojlantirish va boshqarish tuzilmasi yillik deklaratsiyalarni har yili 1-martga qadar 4-ilovaga muvofiq shaklda umumlashtiradi va Korrupsiyaga qarshi kurashish tuzilmasi tahlil qiladi. Tahlil natijasiga koʻra, aniqlangan real va potensial manfaatlar toʻqnashuvi boʻyicha
15-martga qadar rahbariyatga umumlashtirilgan axborot va tegishli takliflarni kiritadi.

**7-bob. Manfaatlar toʻqnashuvini aniqlash**

**15.** Manfaatlar toʻqnashuvi quyidagi maʼlumotlar orqali aniqlanadi:

taqdim etilgan deklaratsiyalar;

davlat xaridlari oʻtkazishda qabul qilingan takliflar, tanlash va tender komissiyalari yigʻilishi bayonnomalari, tuzilgan shartnomalar;

jismoniy va yuridik shaxslarning Agentlik tizimi xodimining faoliyatidagi real va potensial manfaatlar toʻqnashuvi toʻgʻrisidagi murojaati yoki xabari;

ommaviy axborot vositalari, shu jumladan, internet jahon axborot tarmogʻida joylashtirilgan Agentlik tizimi xodimlarining real va potensial manfaatlar toʻqnashuvi;

tashqi va ichki manbalardan olingan maʼlumotlar.

Ushbu koʻrsatilgan maʼlumotlarni oʻrganish Korrupsiyaga qarshi kurashish tuzilmalari tomonidan amalga oshiriladi.

**16.** Xodimda manfaatlar toʻqnashuvi mavjudligi yoki taxmin qilinayotganligi toʻgʻrisida jismoniy shaxslar va yuridik shaxslar vakillaridan kelib tushgan har bir murojaat yoki xabar qonunchilikda belgilangan tartibda va muddatlarda Korrupsiyaga qarshi kurashish tuzilmasi tomonidan koʻrib chiqiladi.

Korrupsiyaga qarshi kurashish tuzilmasi aniqlangan manfaatlar toʻqnashuvini tartibga solish boʻyicha choralar koʻrish yoki xodimni tegishli javobgarlikka tortish yuzasidan rahbariyatga taklif kiritadi.

**8-bob. Manfaatlar toʻqnashuvi holatlariga
oid hujjatlarning maxfiyligini taʼminlash**

**17.** Manfaatlar toʻqnashuvini tartibga solish va aniqlashda ishtirok etadigan xodimlarga ishonib topshirilgan xizmat yoxud mehnat majburiyatlarini bajarishi sababli maʼlum boʻlib qolgan shaxsga doir maʼlumotlarning oshkor etilishiga yoʻl qoʻyilmaydi.

Xodimlar faoliyatida manfaatlar toʻqnashuvini tartibga solishda shaxsga doir maʼlumotlarni himoya qilish qonunchilikka muvofiq amalga oshiriladi.

**9-bob. Yakuniy qoidalar**

**18.** Xodimlar ushbu Nizomning talablariga rioya qilgan holda manfaatlar toʻqnashuvi toʻgʻrisida Inson resurslarini rivojlantirish va boshqarish hamda Korrupsiyaga qarshi kurashish tuzilmalariga oʻz vaqtida hamda toʻliq maʼlumot berish boʻyicha shaxsan javobgar hisoblanadi.

**19.** Mazkur Nizom talablarini buzgan shaxslar belgilangan tartibda javobgarlikka tortiladi.

Oʻzbekiston Respublikasi Iqtisodiyot va moliya vazirligi huzuridagi Kadastr agentligida manfaatlar toʻqnashuvining oldini olish boʻyicha nizomga

1-ilova

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ga

bevosita rahbarning F.I.O. toʻliq

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dan

lavozimi, F.I.O. toʻliq

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

aloqa telefon raqami

**Manfaatlar toʻqnashuvining kelib chiqishi ehtimoli haqida**

**X A B A R N O M A**

Tashkilotning 20\_\_\_-yil \_\_\_\_-\_\_\_\_\_\_\_\_\_\_\_\_ dagi \_\_\_\_\_\_– son buyrugʻiga asosan men, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*F.I.O. lavozimi*)

sizga manfaatlar toʻqnashuvining kelib chiqish ehtimoli haqida quyidagilarni xabar qilaman:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Shaxsiy manfaatlar (toʻgʻridan-toʻgʻri yoki bilvosita) xizmat vazifalarini bajarishiga taʼsir qilayotgan yoki taʼsir qilishi mumkin boʻlgan va xodimning shaxsiy manfaati bilan Kadastr agentligining manfaatlariga zid kelishi mumkin boʻlgan vaziyatni tasvirlaydi).

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(F.I.O.) (imzo) (sana)

**Xodimning bevosita rahbari tomonidan toʻldiriladi**

Manfaatlar toʻqnashuvini tartibga solish uchun quyidagi choralar taklif qilinadi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(manfaatlar toʻqnashuvini tartibga solish uchun koʻrilgan choralar koʻrsatiladi)

 \_\_\_\_\_\_\_\_\_\_\_\_\_\_\_\_\_\_\_\_

(rahbarning F.I.O) (imzo) (sana)

Oʻzbekiston Respublikasi Iqtisodiyot va moliya vazirligi huzuridagi Kadastr agentligida manfaatlar toʻqnashuvining oldini olish boʻyicha nizomga

2-ilova

**Ishga qabul qilinayotganida manfaatlar toʻqnashuvi**

**mavjudligi/mavjud emasligi toʻgʻrisidagi arizaning**

**NAMUNAVIY SHAKLI**

|  |
| --- |
| F.I.O. (toʻliq):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Nomzod daʼvogarlik qilayotgan tarkibiy boʻlinma nomi:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Nomzod daʼvogarlik qilayotgan lavozim:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Toʻldirilgan sana:\_\_\_\_\_\_\_\_\_\_\_\_\_\_\_ |
| Ushbu arizada quyidagi atamalar qoʻllanadi:**yaqin qarindoshlar** – qarindosh yoki quda tomondan qarindosh boʻlgan shaxslar, yaʼni ota-ona, tugʻishgan va oʻgay aka-uka hamda opa-singillar, er-xotin, farzand, shu jumladan, farzandlikka olinganlar, bobo, buvi, nevaralar, shuningdek, er-xotinning ota-onasi, tugʻishgan va oʻgay aka-uka hamda opa-singillari.**aloqador shaxslar** – xodim bilan tijorat tashkilotlarining ustav kapitalida ishtirok etadigan shaxslar, aksiyalari Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi bundan mustasno;**manfaatlar toʻqnashuvi** – shaxsiy (bevosita yoki bilvosita) manfaatdorlik Agentlik tizimi xodimining mansab yoki xizmat majburiyatlarini lozim darajada bajarishiga ta’sir koʻrsatayotgan yoxud taʼsir koʻrsatishi mumkin boʻlgan hamda shaxsiy manfaatdorlik bilan fuqarolarning, jamiyatning yoki davlatning huquqlari va qonuniy manfaatlari oʻrtasida qarama-qarshilik yuzaga kelayotgan yoki yuzaga kelishi mumkin boʻlgan vaziyat;**xodimning shaxsiy manfaatdorligi** – xodimning oʻz xizmat vazifalarini bajarish doirasida yaqin qarindoshi yoki oʻziga aloqador boʻlgan shaxslar tomonidan xodimning mansab yoki xizmat majburiyatlarini lozim darajada bajarishiga taʼsir qilishi mumkin boʻlgan pul mablagʻlari, moddiy yoki nomoddiy qiymatliklar, boshqa mol-mulk, boylik va imtiyozlar koʻrinishida shaxsiy naf olish imkoniyati (*ijtimoiy, mulkiy, moliyaviy, siyosiy va boshqa manfaatlari*); |
| 1. | Agar sizning yaqin qarindoshlaringiz yoki aloqador shaxslar Agentlik tizimida ishlayotgan boʻlsa, ularning lavozimini va tarkibiy boʻlinmasini koʻrsating**(agar ular ishlamasa, “yoʻq” deb yozing).** |
|  | **Ha / Yoʻq** |
|  | *Izohlar:* |
| 2. | Boshqaruv organi *(boshqaruv, kuzatuv kengashi, direktorlar kengashi va h. k.)* xodimi, aʼzosi, qandaydir tashkilot direktori yoki vakilimisiz? Javob berayotganingizda tashkiliy-huquqiy va mulkiy shakli, shuningdek, mazkur tashkilotlardan qandaydir kompensatsiya olishingizdan qatʼi nazar har qanday tashkilot, tijorat va notijorat tashkilotlaridagi oʻrningizni hisobga oling.***(Izoh: “Ha” yoki “Yoʻq” javoblaridan birini tanlang; agar javobingiz “Ha” boʻlsa, izohlar satrida barcha tegishli tashkilotlar nomi va ulardagi oʻrningiz (lavozimingiz)ni koʻrsatib oʻting.*** |
|  | **Ha / Yoʻq** |
|  | *Izohlar:* |
| 3. | Sizda / yaqin qarindoshlaringizda biror bir tashkilotda qandaydir moliyaviy manfaatdorlik bormi *(jumladan, ustav kapitalida ishtirok etish, aksiya va obligatsiyalarga egalik qilish)* yoki Siz boshqa tarzda bunday tashkilotlar qarorlariga taʼsir koʻrsata olasizmi? *(agar siz har qanday tashkilotning ommaviy muomalada boʻlmagan aksiyalari yoki ustav kapitalidagi ulushi yoki har qanday tashkilotning Respublika fond birjasi yoki boshqa fond birjasining ommaviy muomalasida boʻlgan qimmatbaho qogʻozlarining 5 va undan koʻp foiziga egalik qilsangiz)****(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida barcha tegishli tashkilotlar nomi va sizning ulardagi manfaatingiz turi, ustav kapitalidagi ishtirokingiz ulushi, aksiyalarga egalik qilish va h. k.larni koʻrsatib oʻting.)*** |
|  | **Ha / Yoʻq** |
|  | *Izohlar:* |
| 4. | Yaqin qarindoshlaringiz va/yoki sizga aloqador shaxslar davlat organlari va tashkilotlarida, ularning hududiy va tarkibiy boʻlinmalarida muassasalarida ishlaydimi?***(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida bunday qarindosh(lar), aloqador shaxs (lar)ning F.I.O., uning (ularning) lavozimi va boʻlinmasi/boʻlimi/boshqarmasini qayd etgan holda aniq ish joyini koʻrsatib oʻting.)*** |
| 5. | **Ha / Yoʻq** |
|  | *Izohlar:* |
| 6. | Yaqin qarindoshlaringiz boshqaruv organlari *(boshqaruv, kuzatuv kengashi, direktorlar kengashi va h. k.)* xodimi, aʼzosi, tashkilot direktori yoki vakilimi? Javob berayotganingizda tashkiliy-huquqiy va mulkiy shakli, shuningdek, mazkur tashkilotlardan qandaydir kompensatsiya olishidan qatʼi nazar ularning har qanday tashkilot, tijorat va notijorat tashkilotlaridagi oʻrnini hisobga oling.***(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida barcha tegishli tashkilotlar nomi va yaqin qarindoshingizning ulardagi oʻrni (lavozimlari)ni koʻrsatib oʻting.)*** |
|  | **Ha / Yoʻq** |
|  | *Izohlar:* |
| 7. | Yaqin qarindoshlaringiz davlat organlarining mansabdor shaxsi hisoblanadimi?***(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida bunday qarindoshingiz (laringiz)ning F.I.O.)~~,~~ uning (ularning) lavozimi va tashkilot nomini koʻrsatib oʻting.)*** |
|  | **Ha / Yoʻq** |
|  | *Izohlar:* |
| 8. | Shaxsiy manfaatlaringiz, yaqin qarindoshlaringiz yoki aloqador shaxslar manfaatlari yoʻlida maxfiy hisoblangan, davlat organlari va tashkilotlarida ishlash davomida maʼlum boʻlgan axborotdan foydalanganmisiz *(jumladan, qandaydir jismoniy shaxs yoki tashkilotga oshkor qilganmisiz)*?***(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida bu haqida batafsil yozing)*** |
|  | **Ha / Yoʻq** |
|  | *Izohlar:* |
| 9. | Manfaatlar toʻqnashuviga olib kelishi mumkin boʻlgan boshqa shart-sharoitlar mavjud boʻlsa, ularni koʻrsatib oʻting |
|  | *Izohlar:* |
|  | Zarur topsangiz, har qanday qoʻshimcha maʼlumotni koʻrsating |
|  | *Izohlar:* |

Ushbu arizani imzolab, quyidagilarni tasdiqlayman:

* Menda manfaatlar toʻqnashuviga olib keladigan holatlar mavjud/mavjud emas (tegishli javobning tagini chizing).
* Men ushbu arizada aks etgan maʼlumotlar toʻliqligi va haqqoniyligini kafolatlayman hamda men ushbu ma’lumotlar tegishli huquq-tartibot organlari tomonidan tekshirilishiga rozilik bildiraman.
* Agentlik tizimida manfaatlar toʻqnashuvini boshqarish toʻgʻrisidagi Nizom talablariga binoan, men toʻldirgan har qanday arizani haqqoniyligiga ta’sir qiladigan **yangi holatlar toʻgʻrisida** Agentlikning tegishli tuzilmalariga darhol xabar berish majburiyatini olaman.

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(F.I.O) (imzo) (sana)

Oʻzbekiston Respublikasi Iqtisodiyot va moliya vazirligi huzuridagi Kadastr agentligida manfaatlar toʻqnashuvining oldini olish boʻyicha nizomga

3-ilova

**Rotatsiya/lavozimga tayinlanishda yoki yillik deklaratsiyani toʻldirish vaqtida manfaatlar toʻqnashuvi mavjudligi/mavjud emasligi toʻgʻrisidagi arizaning**

**NAMUNAVIY SHAKLI**

|  |  |
| --- | --- |
| F.I.O. (toʻliq) |  |
| Nomzod daʼvogarlik qilayotgan tarkibiy boʻlinma nomi |  |
| Nomzod daʼvogarlik qilayotgan lavozim |  |
| Toʻldirilgan sana |  |
| Ushbu arizada quyidagi atamalar qoʻllanadi:**yaqin qarindoshlar** – qarindosh yoki quda tomondan qarindosh boʻlgan shaxslar, yaʼni ota-ona, tugʻishgan va oʻgay aka-uka hamda opa-singillar, er-xotin, farzand, shu jumladan, farzandlikka olinganlar, bobo, buvi, nevaralar, shuningdek, er-xotinning ota-onasi, tugʻishgan va oʻgay aka-uka hamda opa-singillari.**aloqador shaxslar** – xodim bilan tijorat tashkilotlarining ustav kapitalida ishtirok etadigan shaxslar, aksiyalari Respublika fond birjasida ommaviy muomalada boʻlgan aksiyadorlik jamiyatlarining besh foizidan kam boʻlgan miqdordagi aksiyaga ega ekanligi bundan mustasno;**manfaatlar toʻqnashuvi** – shaxsiy (bevosita yoki bilvosita) manfaatdorlik Agentlik tizimi xodimining mansab yoki xizmat majburiyatlarini lozim darajada bajarishiga taʼsir koʻrsatayotgan yoxud taʼsir koʻrsatishi mumkin boʻlgan hamda shaxsiy manfaatdorlik bilan fuqarolarning, jamiyatning yoki davlatning huquqlari va qonuniy manfaatlari oʻrtasida qarama-qarshilik yuzaga kelayotgan yoki yuzaga kelishi mumkin boʻlgan vaziyat;**xodimning shaxsiy manfaatdorligi** – xodimning oʻz xizmat vazifalarini bajarish doirasida yaqin qarindoshi yoki oʻziga aloqador boʻlgan shaxslar tomonidan xodimning mansab yoki xizmat majburiyatlarini lozim darajada bajarishiga taʼsir qilishi mumkin boʻlgan pul mablagʻlari, moddiy yoki nomoddiy qiymatliklar, boshqa mol-mulk, boylik va imtiyozlar koʻrinishida shaxsiy naf olish imkoniyati (*ijtimoiy, mulkiy, moliyaviy, siyosiy va boshqa manfaatlari*). |
| 1 | Agar sizning yaqin qarindoshlaringiz yoki aloqador shaxslar Agentlik tizimida ishlayotgan boʻlsa, ularning lavozimini va tarkibiy boʻlinmasini koʻrsating***(agar ular ishlamasa, “yoʻq” deb yozing).*** |
|  |
| 2 | Agar siz, sizning yaqin qarindoshlaringiz yoki aloqador shaxslar tijorat tashkilotlarining ustav kapitalida ishtirok etsa *(yakka tartibdagi tadbirkorlar boʻlsa)*, sizning egallab turgan lavozimingiz manfaatlar toʻqnashuviga olib keladi deb oʻylaysizmi?***(agar ishtirok etsa ularni koʻrsating, ishtirok etmasa, “ishtirok etmaydi”, agar u manfaatlar toʻqnashuviga olib kelsa sababini koʻrsating, olib kelmasa, “olib kelmaydi” deb koʻrsating).*** |
|  |
| 3 | Agar siz, sizning yaqin qarindoshlaringiz yoki aloqador shaxslar nodavlat notijorat tashkilotlarini boshqarishda qatnashsa, sizning egallab turgan lavozimingiz manfaatlar toʻqnashuviga olib keladi deb oʻylaysizmi?***(agar ishtirok etsa ularni koʻrsating, ishtirok etmasa, “ishtirok etmaydi”, agar u manfaatlar toʻqnashuviga olib kelsa sababini koʻrsating, olib kelmasa, “olib kelmaydi” deb koʻrsating).*** |
|  |
| 4 | Sizning yaqin qarindoshlaringiz yoki aloqador shaxslar davlat idoralarida va tashkilotlarida ishlaydimi? Agar javob “ha” boʻlsa qaysi tashkilotligini, lavozimini koʻrsating. |
|  |  |
| 5 | Sizga Agentlik tizimi xodimlari tomonidan uning etika va korrupsiyaga qarshi kurashish masalalariga oid ichki hujjatlarini buzish yoki ehtimoliy buzish bilan bogʻliq holatlar maʼlummi?***(Izoh: “Ha” yoki “Yoʻq” javoblaridan birini belgilang; agar javobingiz “Ha” boʻlsa, izohlar satrida bu haqida batafsil yozing)*** |
|  |
| 6 | Lozim deb topsangiz qoʻshimcha maʼlumotlarni koʻrsating. |
|  |

Ushbu arizani imzolab, quyidagilarni tasdiqlayman:

* Menda manfaatlar toʻqnashuviga olib keladigan holatlar mavjud/mavjud emas (tegishli javobning tagini chizing).
* Men ushbu arizada aks etgan maʼlumotlar toʻliqligi va haqqoniyligini kafolatlayman hamda men ushbu maʼlumotlarni tegishli huquq-tartibot organlari tomonidan tekshirilishiga rozilik bildiraman.
* Agentlik tizimida manfaatlar toʻqnashuvini boshqarish toʻgʻrisidagi Nizom talablariga binoan, men toʻldirgan har qanday arizani haqqoniyligiga taʼsir qiladigan **yangi holatlar toʻgʻrisida** Agentlikning tegishli tuzilmalariga darhol xabar berish majburiyatini olaman.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(F.I.O) (imzo) (sana)

Oʻzbekiston Respublikasi Iqtisodiyot va moliya vazirligi huzuridagi Kadastr agentligida manfaatlar toʻqnashuvining oldini olish boʻyicha nizomga

4-ilova

**Manfaatlar toʻqnashuvi boʻyicha deklaratsiya (ariza)larni
HISOBGA OLISH REYESTRI**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| T/r | Maʼlumot olingan sana | Manfaatlar toʻqnashuvi mavjud boʻlgan xodimning F.I.O | Xodimining lavozimi | Manfaatlar toʻqnashuvining predmeti | Manfaatlar toʻqnashuvining turi (haqiqiy yoki potensial) | Manfaatlar toʻqnashuvini tartibga solish boʻyicha choralar | Tashkilot rahbarining munosabati | Belgilangan choralarning amalga oshirilishi ustidan nazorat qilish boʻyicha masʼul shaxs |
| 1 | 2 | 3 | 4 | 5 | 6 | 7 | 8 | 9 |
| 1. |  |  |  |  |  |  |  |  |
| 2. |  |  |  |  |  |  |  |  |
| 3. |  |  |  |  |  |  |  |  |
| ... |  |  |  |  |  |  |  |  |